Ixef amezwaru Asegzi n umezgun d tsuqilt yiseggasen ineggura ɣer dagi, tasuqilt tebda-d, am wakken d anya neɣ d tawil i uselmed n tutlayt (tutlayin), aladɣa deg yiɣerbazen ilemmasen , ayen idyesegzayen azal-is deg iɣerbazen-agi1 deg tama n tmetti d tudert n yal ass, tasuqilt tettwaseqdac deg yal tigzi n wawal neɣ n tekti, abaɛda deg tmetti i deg tikta llant, awalen-nsent ulac, am tmeti taqbaylit, yettwamslayen  tamaziɣt  i wumi ruḥen tuget n wawalen-is, dɣa anecta yettuɣal-d s wuguren def taɣult n tsuqilt n yeḍrisen n tutlayin tiberraniyin ɣer tmaziɣt, maca mačči deg tmaziɣt kan, akk tutlayin ur nesɛi ara amawal iwaqmen yedduklen am wakken yella deg tutlayt tamarikanit, imi asaka-agi yelḥa-d acḥal deg umezruy n tutlayt tamarikanit almi d ass melmi id-yusa NOAH WEBSTER, yessers amawal amenzu i tutlayt ɣas ma tamarikanit yemgaraden cwiṭ ɣef teglizit, ɣas ma teṭṭafer aɣanib-is, aṭas n yingmayen id-yudren uguren-agi, am akken id-tsegla ANNE